मुंबई ! मुंबई में 60वें ब्रिटानिया फिल्मफेयर पुरस्कार समारोह में अभिनेता शाहिद कपूर को हैदर, जबकि कंगना रनौत को फिल्म क्वीन में उनकी जबर्दस्त अदाकारी के लिए क्रमश: सर्वश्रेष्ठ अभिनेता व सर्वश्रेष्ठ अभिनेत्री के पुरस्कार से नवाजा गया। रजत कपूर की बहुप्रशंसित फिल्म आंखों देखी ने बेस्ट फिल्म (क्रिटिक्स) का पुरस्कार जीता। वहीं, अभिनेता संजय मिश्रा को इसी फिल्म के लिए बेस्ट मेल एक्टर (क्रिटिक्स) के पुरस्कार से नवाजा गया। अभिनेत्री आलिया भट्ट ने फिल्म हाईवे के लिए बेस्ट फीमेल एक्टर (क्रिटिक्स) पुरस्कार जीता। पुरस्कार समरोह में बॉलीवुड की तमाम हस्तियों ने शिरकत की। इस दौरान अभिनेत्री तब्बू, काजोल, सलमान खान, रेखा, माधुरी दीक्षित, इलियाना डिक्रूज, दीया मिर्जा, सोनम कपूर, नेहा धूपिया, विकास बहल, श्रद्धा कपूर, सुभाष घई, विद्या बालन, अब्बास मस्तान, नरगिस फाकरी, आर. माधवन, सोनाली बेंद्रे, शाहिद कपूर, मनीषा कोईराला व पाकिस्तानी अभिनेता-गायक फवाद खान सहित अन्य स्टार ने अपनी मौजूदगी दर्ज कराई।
bho_Deva